MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

HOTĂRÂREA  NR. 426
privind prelungirea duratei contractelor de închiriere, având ca obiect spaţii şi terenuri ocupate de construcţii provizorii, cu destinaţia de spaţii comerciale, producţie şi prestări servicii, situate în pieţele din municipiul Craiova
Consiliul Local al Municipiului Craiova, întrunit în şedinţa ordinară din data de 24.11.2011;

Având în vedere raportul nr.166514/2011 întocmit de Direcţia Urbanism, Amenajarea Teritoriului şi Patrimoniu prin care se propune prelungirea duratei contractelor de închiriere, având ca obiect spaţii şi terenuri ocupate de construcţii provizorii, cu destinaţia de spaţii comerciale, producţie şi prestări servicii, situate în pieţele din municipiul Craiova şi rapoartele comisiilor de specialitate ale Consiliului Local al Municipiului Craiova nr.175, 176, 177, 178 şi 179/2011 ;     

În conformitate cu prevederile Legii nr.213/1998, privind proprietatea publică şi regimul juridic al acesteia, modificată şi completată;

În temeiul art.36, alin.2, lit. c coroborat cu alin.5, lit. a, art.123, alin.1, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă prelungirea, pe o perioadă de 2 ani, a duratei contractelor de închiriere, având ca obiect spaţii şi terenuri ocupate de construcţii provizorii, cu destinaţia de spaţii comerciale, producţie şi prestări servicii, situate în pieţele din municipiul Craiova, prevăzute în anexa  care face parte integrantă din prezenta hotărâre.
Art.2.  Contractele de închiriere se completează cu un nou articol, care va avea următorul conţinut:

  „În cazul neexecutării obligaţiilor locatarului, contractul se desfiinţează de drept, fără somaţie sau punere în întârziere şi fără intervenţia instanţei judecătoreşti (pact comisoriu grad IV)”.
Art.3. Se împuterniceşte administratorul S.C. Pieţe şi Târguri Craiova S.R.L., să semneze actele adiţionale de prelungire a contractelor de închiriere prevăzute la art.1.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism, Amenajarea Teritoriului şi Patrimoniu, Direcţia Economico- Financiară şi S.C. Pieţe şi Târguri Craiova S.R.L.  vor aduce la îndeplinire prevederile prezentei hotărâri.

